CELEX: C2004/300/07
Language: lt
Date: 2004-12-04 00:00:00
Title: 2004 m. spalio 12 d. Teisingumo Teismo sprendimas (antroji kolegija), Byloje C-55/02 Europos Bendrijų Komisija prieš Portugalijos Respubliką (Valstybės įsipareigojimų neįvykdymas — Direktyvos 98/59/EB 1, 6 ir 7 straipsniai — „Kolektyvinio atleidimo iš darbo“ sąvoka — Atvejus panašius į atleidimą iš darbo reglamentuojančios normos — Nevisiškas perkėlimas į nacionalinę teisę)

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/4
            
         
      TEISINGUMO TEISMO SPRENDIMAS
   
   (antroji kolegija)
   2004 m. spalio 12 d.
   Byloje C-55/02 Europos Bendrijų Komisija prieš Portugalijos Respubliką (1)
   
   (Valstybės įsipareigojimų neįvykdymas - Direktyvos 98/59/EB 1, 6 ir 7 straipsniai - „Kolektyvinio atleidimo iš darbo“ sąvoka - Atvejus panašius į atleidimą iš darbo reglamentuojančios normos - Nevisiškas perkėlimas į nacionalinę teisę)
   (2004/C 300/07)
   Proceso kalba: portugalų
   Byloje C-55/02 Europos Bendrijų Komisija, atstovaujama J. Sack ir M. França, prieš Portugalijos Respubliką, atstovaujamą L. Fernandes, F. Ribeiro Lopes, dėl 2002 m. vasario 22 d. pareikšto ieškinio dėl valstybės narės įsipareigojimų neįvykdymo pagal EB sutarties 226 straipsnį Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų C. Gulmann, F. Macken, N. Colneric (pranešėjas) ir J. N. Cunha Rodrigues; generalinis advokatas: A. Tizzano, sekretorius: R. Grass, 2004 m. spalio 12 d. priėmė sprendimą, kurio rezoliucinėje dalyje nurodyta:
   
               1)
            
            
               Susiaurindama kolektyvinio atleidimo iš darbo sąvoką, t.y. taikydama ją tik atleidimo iš darbo dėl struktūrinių, technologinių arba konjunktūrinių priežasčių atveju ir netaikydama šios sąvokos kitiems atleidimo iš darbo atvejams dėl nesusijusių su darbuotoju priežasčių, Portugalijos Respublika neįvykdė savo įsipareigojimų pagal 1998 m. liepos 20 d. Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo 1 ir 6 straipsnius.
            
         
               2)
            
            
               Atmesti kitą ieškinio dalį.
            
         
               3)
            
            
               Priteisti iš Portugalijos Respublikos bylinėjimosi išlaidas.
            
         
      (1)  OL C 97, 2002 4 20.